REGOLAMENT (KE) Nru 297/2008 TAL-PARLAMENT EWROPEW TAL-KUNSILL
tal-11 ta’ Marzu 2008
li jemenda r-Regolament (KE) Nru 1606/2002 igward l-applikazzjoni ta’ standards internazzjonali tal-kontabbiltà, ir-rigward tas-setgħat ta’ implimentazzjoni onferiti lill-Kummissjoni
IL-PARLAMENT EWROPEW U L-KUNSILL TA’ L-UNJONI EWROPEA,
Wara li kkunsidraw it-Trattat li jistabbilixxi l-Komunità Ewropea, u b’mod partikulari l-Artikolu 95(1) tiegħu,
Wara li kkunsidra l-proposta mill-Kummissjoni,
Wara li kkunsidra l-opinjoni tal-Kumitat Ekonomiku u Soċjali Ewropew (1),
Waqt li jaġixxu skond il-proċedura stipulata fl-Artikolu 251 tat-Trattat (2),
Billi:
(1)
Ir-Regolament (KE) Nru 1606/2002 tal-Parlament Ewropew u tal-Kunsill (3) jipprovdi li ċerti miżuri għandhom jiġu adottati skond id-Deċiżjoni tal-Kunsill 1999/468/KE tat-28 ta’ Ġunju 1999 li tistabbilixxi l-proċeduri għall-eżerċizzju tas-setgħat ta’ implimentazzjoni konferiti lill-Kummissjoni (4).
(2)
Id-Deċiżjoni 1999/468/KE ġiet emendata bid-Deċiżjoni 2006/512/KE li introduċiet il- proċedura regolatorja bi skrutinju għall-adozzjoni ta’ miżuri ta’ kamp ta’ applikazzjoni ġenerali u mfassla sabiex jemendaw elementi mhux essenzjali ta’ strument bażiku adottat skond il-proċedura msemmija fl-Artikolu 251 tat-Trattat, inter alia billi jħassru xi wħud minn dawk l-elementi jew billi jissupplimentaw l-istrument b’elementi mhux essenzjali ġodda.
(3)
Konformement mad-dikjarazzjoni tal-Parlament Ewropew, tal-Kunsill u tal-Kummissjoni dwar id-Deċiżjoni 2006/512/KE (5), sabiex il-proċedura regolatorja bi skrutinju tkun applikabbli għall-istrumenti adottati skond il-proċedura msemmija fl-Artikolu 251 tat-Trattat, li jkunu diġa’ fis-seħħ, dawk l-istrumenti għandhom jiġu aġġustati skond il-proċeduri applikabbli.
(4)
Il-Kummissjoni għandha tingħata is-setgħa li tiddeċiedi dwar l-applikabbiltà fil-Komunità ta’ standards internazzjonali tal-kontabbiltà. Ladarba dawk il-miżuri għandhom ambitu ġenerali u huma maħsuba biex jemendaw l-elementi mhux essenzjali tar-Regolament (KE) Nru 1606/2002 billi jissupplimentaw dak ir-Regolament b’elementi ġodda mhux essenzjali, huma għandhom jiġu adottati skond il-proċedura regolatorja bi skrutinju prevista fl-Artikolu 5a tad-Deċiżjoni 1999/468/KE.
(5)
Fid-dawl tal-fatt li l-applikazzjoni tal-proċedura regolatorja bi skrutinju fil-limiti ta’ l-iskadenzi tas-soltu tista’ f’ċerti sitwazzjonijiet eċċezzjonali toħloq diffikultajiet għall-adozzjoni ta’ standards ġodda ta’ kontabbiltà, u ta’ emendi għal standards eżistenti ta’ kontabbiltà jew ta’ interpretazzjonijiet ta’ standards eżistenti ta’ kontabbiltà fi żmien suffiċjenti sabiex dawn jiġu applikati mill-kumpanniji għas-sena finanzjarja rilevanti, il-Parlament Ewropew, il-Kunsill u l-Kummissjoni għandhom jaġixxu rapidament sabiex jiżguraw li dawk l-istandards u interpretazzjonijiet jiġu adottati f’waqthom sabiex ma jiġux imminati l-għarfien u l-fiduċja ta’ l-investitur.
(6)
Ir-Regolament (KE) Nru 1606/2002 għandu għalhekk jiġi emendat kif meħtieġ,
ADOTTAW DAN IR-REGOLAMENT:
Artikolu 1
Emendi
Ir-Regolament (KE) Nru 1606/2002 huwa b’dan emendat kif ġej:
1.
l-Artikolu 3(1) għandu jiġi sostitwit b’dan li ġej:
“1. Il-Kummissjoni għandha tiddeċiedi dwar l-applikabbiltà fil-Komunità ta’ standards internazzjonali tal-kontabilità. Dawk il-miżuri, maħsuba biex jemendaw elementi mhux essenzjali ta’ dan ir-Regolament billi jissupplimentawh, għandhom jiġu adottati skond il-proċedura regolatorja bi skrutinju msemmija fl-Artikolu 6(2).”;
2.
l-Artikolu 6 għandu jiġi emendat kif ġej:
(a)
il-paragrafu 2 għandu jiġi sostitwit b’dan li ġej:
“2. Fejn issir referenza għal dan il-paragrafu, għandhom japplikaw l-Artikoli 5a(1) sa (4) u l-Artikolu 7 tad-Deċiżjoni 1999/468/KE, b’kont meħud tad-dispożizzjonijiet ta’ l-Artikolu 8 tagħha.”;
(b)
il-paragrafu 3 għandu jitħassar.
Artikolu 2
Dħul fis-seħħ
Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u jkun direttament applikabbli f’kull Stat Membru.
Magħmul fi Strasburgu, 11 ta' Marzu 2008.